Likumprojekts

**Grozījumi Valsts un pašvaldību institūciju amatpersonu un darbinieku atlīdzības likumā**

Izdarīt Valsts un pašvaldību institūciju amatpersonu un darbinieku atlīdzības likumā (Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228., 257. nr.; 2015, 248. nr.; 2016, 182., 241. nr.; 2017, 90., 242. nr.; 2018, 196., 244. nr.; 2019, 240. nr.) šādus grozījumus:

1. 19. pantā:

papildināt pantu ar 2.5 un 2.6 daļu šādā redakcijā:

“(25) Ja militārais darbinieks, piedaloties militārajās mācībās, ir cietis nelaimes gadījumā un guvis ievainojumu vai sakropļojumu vai šī darbinieka veselībai nodarīts citāds kaitējums (izņemot arodslimību) un 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija tām ir noteikusi invaliditāti uz laiku, ne mazāku par vienu gadu, kuras cēlonis ir aktā par nelaimes gadījumu darbā minētais nelaimes gadījums, izmaksā vienreizēju pabalstu:

1) I grupas invalīdam — 71 145 euro;

2) II grupas invalīdam — 35 573 euro;

3) III grupas invalīdam — 14 229 euro.

(26) Militārajam darbiniekam, kurš piedaloties militārajās mācībās, guvis veselības bojājumus, bet kuram nav noteikta invaliditāte, izmaksā vienreizēju pabalstu:

1) smaga veselības bojājuma gadījumā — 10 000 euro;

2) vidēji smaga veselības bojājuma gadījumā — 5000 euro;

3) viegla veselības bojājuma gadījumā, ja pārejošā darba (dienesta) nespēja ilgst vairāk par sešām dienām, - 200 euro.”

izteikt panta trešo daļu šādā redakcijā:

“(3) Šā panta 2.1, 2.2, 2.3, 2.4, 25 un 26 daļā minēto pabalstu piešķiršanas un izmaksas kārtību, kā arī veselības bojājumus, sakarā ar kuriem izmaksā šā panta 2.2, 2.3, 2.4, 25 un 26 daļā minētos pabalstus, un gadījumus, kuros izmaksā šā panta 2.2, 2.3, 25 un 26 daļā minētos pabalstus, nosaka Ministru kabinets.”

papildināt pantu ar 4.²apakšpunktu šādā redakcijā:

“(4²) Ja militārais darbinieks gājis bojā, piedaloties militārajās mācībās, vai miris gada laikā pēc militārajās mācībās notikušā nelaimes gadījuma tajā gūtā veselības bojājuma dēļ, viņš tiek apbedīts par valsts budžeta līdzekļiem un tā laulātajam un lejupējiem, bet, ja lejupējo nav, tad tuvākās pakāpes augšupējiem radiniekiem izmaksā vienreizēju pabalstu 100 000 *euro* apmērā. Šā pabalsta piešķiršanas un izmaksas kārtību, kā arī apbedīšanas izdevumu apmēru un segšanas kārtību nosaka Ministru kabinets.”.

1. Papildināt 35. panta pirmo daļu aiz vārda “karavīriem” ar vārdiem “un militārajiem darbiniekiem”.

Likums stājas spēkā 2021. gada 1. februārī.

Ministru prezidenta biedrs,

aizsardzības ministrs A. Pabriks

V.Upeniece, 67335241

Vita.Upeniece@mod.gov.lv